jkorsvik/nowiki_second_scrape_merged huggingface dataset:
Tennman Records

Tenmann Records er et amerikansk plateselskap, det ble grunnlagt av Justin Timberlake og Interscope Records.


== Historie ==
Etiketten ble annonsert i en pressemelding datert 28. mai 2007.

Vi er alle glade for det talentet vi har å tilby allerede på vår liste, og jeg kan ikke vente til å introdusere verdens til min nye funn

Seks ganger Grammy Award vinner Justin Timberlake som selskapets styreformann og administrerende direktør. Justin setter selskapets kreative retningen og er aktivt involvert i alle faser av etiketten virksomhet.
Ken Komisar fungerer som selskapets president. Rey Flemings som selskapets administrerende operasjonelle offiser. Navin Watumull fungerer som selskapets A & R Manager. 
Nederlandsk YouTube-kjendis Esmée Denters var første artist til å bli signert på den nye etiketten. På 6. juni 2007, og selskapet kunngjorde hun ville være åpning for Justin Timberlake på seks steder i løpet av hans 2007 European tour.


== Vakt ==
Esmée Denters
Matt Morris
Freesol
Brenda Radney


== Eksterne lenker ==
(en) Offisielt nettsted
Economic Operator Registration and Identification

Economic Operator Registration and Identification (EORI) ble innført i EU med virkning fra 1. juli 2009. 
EORI er en del av et felles EU-register over alle operatører med tollvirksomhet. Bakgrunnen for EORI er att alle operatører med tollvirksomhet i EU ska ha ett unikt identitetsnummer som skal benyttes ved alle tollaktiviteter innen EU.
Norge innfører foreløpig ikke noe krav om at virksomheter skal ha et EORI-nummer. Norske næringslivsaktører som har forretningsvirksomhet i EU-land som krever EORI-nummer, må ta kontakt med tollmyndighetene i det relevante EU-landet.Operatører etablert i en av EUs medlemsstater skal søke om EORI-nummer i sitt hjemland. Operatører etablert utenfor EU kan selv velge i hvilken av EUs medlemsstater de ønsker å søke om EORI-nummer i. En operatør skal kun søke om EORI-nummer i en medlemsstat.Et EORI-nummer består av en 2-siffret ISO-landkode  + maksimalt 15 tegn. I Sverige består eksempelvis et EORI-nummer av landkoden SE + 10 siffer. For operatører etablert i Sverige er de ti siffrene vanligvis organisasjonsummer eller for privatpersoner personnummer.Følgende operatører må ha EORI-nummer:

Import: Mottager, deklarent og speditør
Eksport: Eksportør, deklarent og speditørPrivatpersoner behøver ikke ha EORI-nummer ved import eller eksport av privat gods


== Referanser ==


== Kilder ==
EUs retningslinjer for EORI – Engelsk
Arne Børresen

Arne Frithjof Børresen
(født 29. desember 1907 i Fredrikstad, død 14. desember 1947 i Halden) var en norsk fotballspiller.
Han spilte i angrepet for Fredrikstad FK i perioden 1928-37, og ble vinner av Norgesmesterskapet (en scoring), 1935 (en scoring) og 1936.
For landslaget spilte han 25 kamper og scoret ett mål.  Han debuterte (sammen med Sten Moe og Karl Pedersen) i kampen mot Tyskland i 1928, og  ble i 1937 Fredrikstads første mottaker av Gullklokka.  
I det private var han modellør.  Han flyttet til Halden i 1934 og arbeidet for skofabrikken der, samt spilte for Kvik Halden etter den andre verdenskrig inntil hans tidlige bortgang av lungebetennelse.


== Referanser ==


== Eksterne lenker ==
(en) Arne Børresen – Transfermarkt 
(en) Arne Børresen – WorldFootball.net 
(en) Arne Børresen – EU-Football.info 
(no) Arne Børresen – Norges Fotballforbund
Uratman

Uratman er en vulkan som ligger nord på øya Simusjir i Kurilene i Russland. Den ligger overfor Broutonbukta.


== Kilder ==
Uratman på Global Volcanism Program
Aarrestad

Aarrestad er et norsk etternavn. 305 personer i Norge hadde dette etternavnet i 2009.Navnet kommer fra tre steder:

Undheim i Time
Helleland i Egersund
Hauge i Dalane.Årrestad på Undheim er den største av disse stedene.  Her er området delt inn i 6 gårder som alle har sitt navn fra en kilde som kommer opp på den vestligste av disse gårdene.  Det som er spesielt er at gårdene ligger på en høyderygg og kilden kommer opp på toppen av høyderyggen uten tilsynelatende naturlig tilsig. Gårdene var alle en del av krongodset som ble solgt i 1660-årene.  Gårdene var en del av kirkegodset som tilfalt kongen ved oppløsingen av den katolskekirken ved reformasjonen i 1536.  Hvor langt tilbake gårdene historisk går er usikkert, men de var en del av leidangsflåten Goa skipreid, noe som kan indikere at området veldig tidlig hørte inn under biskopen i Stavanger.


== Referanser ==
Urup

Urup (russisk: Уру́п; japansk: 得撫島; Uruppu) er ei øy i Kurilene nord for Japan som hører til Russland. Den har et areal på 1430 km² og det høyeste punktet er Gora Ivao (1426 moh).
Øya hørte opprinnelig til Matsumae-klanen, før det kom inn under regionen Hokkaidō sin kontroll. Siden andre verdenskrig har Urup hørt til Sakhalin oblast i Russland. 
Sundet mellom Urup og Iturup heter Vriessundet etter den nederlandske oppdageren Maarten Gerritsz Vries, som var den første europeeren som utforsket området. Sundet mellom Urup og Simusjir heter Boussolesundet, etter det franske ordet for «kompass», som var navnet på et av fartøyene til La Pérouse. Denne franske sjøfareren utforsket området rundt Kurilene i 1787.


== Historie ==
Til å begynne med var øya bosatt av ainofolk, det innfødte folkeslaget på Kurilene, Sakhalin og Hokkaidō. Den første europeeren kom hit i 1643, med et skip fra Det nederlandske østindiske selskapet kommandert av Maarten Gerritsz Vries. De gikk i land her og letet trolig etter pels. 
Russiske pelsjegere dukket opp i området på 1700-tallet på jakt etter havoter. Det oppstod strid mellom russerne og ainufolket i 1772 og russerne forlot området for en periode, men kom raskt tilbake. En liten russisk bosetning ble opprettet på Urup av pelsjegeren Ivan Tsjernyj i 1768, etter instruksjoner fra guvernøren i Sibir. I 1770-årene ble det gjort forsøk på å opprette handel med japanerne på Yezo (Hokkaido), men dette tok slutt da Yezo ble ødelagt av en tsunami i juni 1780.I 1801 tok japanerne offisielt kontroll over øya og innlemmet den i provinsen Ezo (i dag Hokkaidō prefektur). Dette førte raskt til strid med Russland over Urup og resten av Kurilene. Øya ble offisielt russisk territorium i 1855 etter en avtale som fastsatte grensen mellom de to landene langs sundet mellom Urup og Etorofu (Iturup), men Japan kjøpte øya tilbake tjue år senere i bytte for Sakhalin. Det var i denne perioden at øya kom inn under administrasjonen til Hokkaidō prefektur og ainufolket ble drevet bort. 
Øya ble værende under Japan fram til august 1945, da sovjetiske styrker invaderte Mandsjuria og Kurilene og sendte de japanske innbyggerne på Urup tilbake til  Hokkaidō. I 1952 signerte de to partene San Francisco-traktaten der Japan sa fra seg kravet på øya.


== Referanser ==


== Eksterne lenker ==
Beliggenhet Arkivert 9. januar 2008 hos Wayback Machine.
Bilder fra øya
Vernadskijryggen

Vernadskijryggen er en vulkangruppe nord på øya Paramusjir i Kurilene i Russland.


== Kilder ==
Vernadskijryggen på Global Volcanism Program
Vriessundet

Vriessundet eller Miyabelinjen er et sund mellom de to største øyene i Kurilene. Det ligger mellom nordøstsiden av Iturup og sørvestsiden av Urup, og knytter Okhotskhavet i vest til det åpne Stillehavet i øst. Sundet er 42 km bredt.
Sundet er kalt opp etter den nederlandske utforskeren Maarten Gerritsz Vries, som var den første kjente europeeren som utforsket området i 1643.


== Referanser ==
Litteraturåret 1973

Litteraturåret 1973 er en oversikt over utgivelser, hendelser, prisvinnere og avdøde personer med tilknytning til litteratur i 1973.


== Hendelser ==
Første nummer av det feministiske magasinet Sirene utgis.
Skånska Deckarsällskapet opprettes.


== Prisvinnere ==
Aschehougprisen: Stein Mehren
Doblougprisen: Øivind Bolstad og Ivar Lo-Johansson
Kritikerprisen
Kritikerprisen for årets beste voksenbok: Jens Bjørneboe for Stillheten
Nobelprisen i litteratur: Patrick White
Nordisk råds litteraturpris tildeles Veijo Meri for; Sergeantens pojke
Nils Holgersson-plaketten: Inger Sandberg
Carl Emil Englund-priset: Sandro Key-Åberg
Tarjei Vesaas' debutantpris: Steinar Lem for Signaler


== Nye bøker ==
Akhnaton av Agatha Christie
Bergsprängaren av Henning Mankell
Bladen brinner av Barbro Lindgren
Breakfast of Champions, or Goodbye, Blue Monday av Kurt Vonnegut
Brødrene Løvehjerte (Bröderna Lejonhjärta) av Astrid Lindgren
Djurdoktorn av P.C. Jersild
En resa till medeltiden av Jan Arvid Hellström
Fear of flying av Erica Jong
Forbildet av Siegfried Lenz
Fredsstigens röda av Helmer Linderholm
För Lydia av Gun-Britt Sundström
Gamle synder ruster ikke (Postern of Fate) av Agatha Christie
Godwulf-manuskriptet (The Godwulf Manuscript) av Robert B. Parker
Gulag-arkipelet av Aleksandr Solzjenitsyn
Helgeandsmordet  av  Jan Mårtenson
Jag byggde Panamakanalen av Torbjörn Säfve
Kvinnans kamp för ekonomisk frigörelse, (Kvinnofrågans sociala grunder, del 1) av Aleksandra Kollontaj
Momo av Michael Ende
Morfars Maria av Hans-Eric Hellberg
Season of Anomy av  Wole Soyinka
Skriftställning 4 av Jan Myrdal
Statsrådets verk av Bo Balderson
Steinfugl (Stenfågel) av Sven Delblanc
Stillheten av Jens Bjørneboe
Trälarna (første delen) av Sven Wernström
Tullesommar av Rose Lagercrantz (debut)
Ture Sventon i Venedig av Åke Holmberg
U av Bosse Gustafson
Ubåten av Lothar-Günther Buchheim
Un Sac de Billes av Joseph Joffo
Vild-Hussen av Lars Molin
Writings And Drawings av Bob Dylan
Ängslyckan och andra berättelser av Jan Fridegård


=== Sakprosa ===
Lillebjørns gitarbok av Lillebjørn Nilsen
Språk er makt av Rolv Mikkel Blakar


== Fødsler ==
Alderen på levende personer født i 1973 er enten: 49 eller 50 år.


== Dødsfall ==

		
		


== Referanser ==
Bunnkvark

Bunnkvark (b) er en 3. generasjonskvark.
Bunnkvark har en masse på 4.0 til 4.5 GeV/c2 og ladning på −1/3 e.
Akhtang

Akhtang er en skjoldvulkan med en liten basaltisk stratovulkan i Sredinnyjfjellene på Kamtsjatkahalvøya i Russland, sørøst for vulkanen Itsjinskij. Vulkanens bergarter stammer fra holocen. 


== Kilder ==
Akhtang på Global Volcanism Program
Alnej-Tsjasjakondzja

Alnej-Tsjasjakondzja er et vulkansystem nord på Kamtsjatkahalvøya i Russland. Det består av to stratovulkaner, Alnej (2598 moh) og Tsjasjakondzja (2526 moh).


== Kilder ==
Alnej-Tsjasjakondzja på Global Volcanism Program
Henry Cockburn

Henry Cockburn (født 14. september 1923, død 4. februar 2004) var en engelsk fotballspiller, mest kjent for sin tid i Manchester United.
Han begynte fotballkarrieren som spiss på Goslings United tidlig på 1940-tallet. I 1943 kom han til Manchester United som junior, og han ble profesjonell i 1944. Men han måtte vente til etter andre verdenskrig før han kunne debutere på United. Han debuterte 5. januar 1946 i en FA-cupkamp borte mot Accrington. I 1946 debuterte han også på landslaget til England, i en kamp mot Nord-Irland.
Han vant FA-cupen i 1948 og  ligaen i 1952. Da han forlot United til fordel for Bury i oktober 1954, hadde han spilt 275 kamper og scora fire mål for Manchester United.
Han spilte to sesonger i Bury fram til 1956. Han ble senere assistenttrener i Oldham Athletic og assistent og trener i Huddersfield Town.
På 1960-tallet spilte han cricket for Ashton Cricket Club.


== Eksterne lenker ==
(en) Henry Cockburn – Transfermarkt 
(en) Henry Cockburn – national-football-teams.com 
(en) Henry Cockburn – EU-Football.info 
(en) Henry Cockburn – FBref Profil på StretfordEnd.co.uk
Profil på www.mufcinfo.com
Profil på www.englandstats.com
Profil på www.englandfc.com
Profil på United.no
Gruppeterapi

Gruppeterapi er en behandlingsform der behandling skjer i samtaler i grupper ledet av en gruppeterapeut. 


== Eksterne lenker ==
Om gruppepsykoterapi hos dagbehandlingsnettverk.no
Gruppeanalyse.
Institutt for gruppeanalyse.
Jimmy Delaney

James «Jimmy» Delaney (født 3. september 1914, død 26. september 1989) var en skotsk fotballspiller, som hadde en spillerkarriere som strakk seg over 24 år.
Han kom til Celtic i 1933, og var i klubben i 13 år. Han spilte 305 ligakamper for Celtic. I 1937 vant han den skotske cupen.
I 1946 ble 31 år gamle Delaney kjøpt av Manchester United-manager Matt Busby for £4 000. Dette var Busbyes første, og overraskende, kjøp i Manchester United. Han vant FA-cupen i 1948 med United, før han i 1950 flytta tilbake til Skottland og Aberdeen. Da hadde han spilt 184 kamper og scora 28 mål for Manchester United.
Han var i Aberdeen i en sesong, og spilte 31 kamper og scora syv mål, før han gikk til Falkirk FC|Falkirk. Etter tre sesonger ble han kjøpt av irske Derry City for £1 500. Da var han 39 år gammel, og han vant den irske cupen i 1954. I 1955 dro han til Cork Athletic som spillende manager.
Han avslutta karrieren sesongen 1956/57 i Elgin City i Skottland. Han spilte 15 landskamper for Skottland og scora seks mål.


== Referanser ==


== Eksterne lenker ==
(en) Jimmy Delaney – Transfermarkt 
(en) Jimmy Delaney – EU-Football.info 
(en) Jimmy Delaney – Skottlands fotballforbund
Påskelam

Påskelam er betegnelsen på det lammet som jøder slakter og spiser dagen før påskefesten. Denne skikken har vært vanlig helt siden jødene vandret ut av Egypt, og er til minne om hvordan jødene ved å smøre blodet til et lam på døren sin unngikk å få sine førstefødte drept under den tiende plage som Gud sendte over Egypt.
Mergim Hereqi

Mergim Hereqi (født 12. november 1992) er en norsk fotballspiller. Han spiller for tiden for Drammen FK. Han har tidligere spilt for Strømsgodset, Lillestrøm, FK Tønsberg, Ørn-Horten og Birkebeineren. For Godset spilte han én seriekamp, da han ble byttet inn mot Tromsø 21. juni 2009. Med denne debuten ble han historiens yngste i Tippeliga-sammenheng for Strømsgodset Toppfotball. Rekorden er senere slått av Martin Ødegaard. Etter 2009-sesongen signerte Hereqi for Lillestrøm Sportsklubb. I 2011 gikk han til FK Tønsberg, men var sterkt ønsket av Ørn-Horten midtveis i sesongen og Hereqi signerte for Ørn-Horten. Etter to år i FK Ørn-Horten signerte han i januar 2013 en ettårskontrakt med Birkebeineren, men oppholdet i Birkebeineren var preget av skader. I mars 2016 signerte han for Kvik Halden Fotballklubb.
Hereqi har totalt 14 kamper for Norges U15-, U16- og U17-landslag. Han er født i Ørebro i Sverige.


== Referanser ==


== Eksterne lenker ==
(en) Mergim Hereqi – UEFA 
(en) Mergim Hereqi – FBref
Maxime Bouet

Maxime Bouet (født 3. november 1986 i Belley) er en fransk bane- og landeveissyklist. Han sykler for Fortuneo-Samsic.


== Meritter ==


== Referanser ==


== Eksterne lenker ==
Offisielt nettsted 
(en) Maxime Bouet – kategori av bilder, video eller lyd på Commons 
(fr) Maxime Bouet – Frankrikes olympiske komité 
(en) Maxime Bouet – ProCyclingStats 
(en) Maxime Bouet – Cycling Archives 
(en) Maxime Bouet – Cycling Quotient 
(en) Maxime Bouet – CycleBase
Fredrik Gärdeman

Fredrik Gärdeman (født 23. mai 1968) er en svensk tidligere fotballspiller. 
Gärdeman begynte karrieren i Linköping og Åtvidaberg i hjemlandet, før han gikk til Stabæk, som da spilte i 2. divisjon, i 1993. Her var han med på opprykket til Tippeligaen og Stabæks første sesonger i toppen. I november 1996 slo han følge med Bjørn Viljugrein og Lars Tjærnås og gikk over til Vålerenga. NFF satte senere overgangssummen til kr. 170 000.Vålerenga spilte i 1. divisjon i 1997-sesongen. Gärdeman og Vålerenga ble likevel norgesmestre, og rykket også opp. Etter mye spilletid i 1997 ble imidlertid Gärdeman benket hele 1998, og etter totalt 11 minutter Tippeliga-fotball i VIF ble han leid ut til Skeid.Etter 1998-sesongen reiste Gärdeman hjem til Sverige og Åtvidaberg. Fra 2001 spilte han for Kalmar, der han blant annet var med på å rykke opp i Allsvenskan.


== Referanser ==


== Eksterne lenker ==
(en) Fredrik Gärdeman – FBref 
Omtale på vpn.no (1998)
Kjell Frostrud Johnsen

Kjell Frostrud Johnsen (født 21. september 1968) er siden 2018 ansvarlig redaktør / direktør i Egmont Kids Media Nordic.
Han startet karrieren som 19-åring i 1987 som redaktør i Semic Nordisk Forlag AS (senere Bonnier Publications/Semic AS) for tegneserieblader som Supermann, Edderkoppen (Spider-man), Batman og andre titler fra de amerikanske forlagene DC Comics og Marvel Comics. I tillegg til sitt redaksjonelle virke har han skrevet manus til to publiserte Fantomet-historier.
Fra 1997-2008 var han redaksjonssjef, produktutvikler og senere nordisk merkevaresjef for Donald Duck & Co., Donald Pocket og andre Disney-utgivelser i Egmont Serieforlaget AS (nå Egmont Kids Media).
Han var i 2008-2011 adm. direktør i Bulls Pressetjeneste AS (Bulls Press) og i mars 2011 overtok han som adm. direktør for NRKs heleide datterselskap, NRK Aktivum AS, for å ivareta kringkasterens kommersielle aktiviteter innen lisensiering, event og sponsorsalg. Etter en periode som regiondirektør i Amedia Romerike/Innland og adm. direktør for Romerikes Blad, vendte han tilbake til Egmont som ansvarlig redaktør og direktør for virksomhetsområdet Barn & Tegneserier, som blant annet utgir Donald Duck, Pondus og Asterix i tillegg til bøker, spill, kryssord, barnemusikk og lydbøker
The Scotsman

The Scotsman er en skotsk riksavis som har vært utgitt i Edinburgh siden 1817. 
Den har et bekreftet opplag på 45 352. Avisens opplag lå på rundt 100 000 på 1980-tallet.Avisen har hatt en nettutgave siden 1998.


== Historie ==
The Scotsman ble første gang utgitt i 1817 som en alternativ ukeavis til hva utgiverne mente de andre avisenes «ublu underdanighet» til Edinburghs establishment. Avisen skulle være «upartisk, fasthet og uavhengighet». Etter at skatt på aviser ble avskaffet i 1850, ble The Scotsman lansert på nytt som en dagsavis med pris av 1 penny og med et daglig opplag på 6 000.
I 1953 ble avisen kjøp opp av den canadiske millionæren og mediemogulen Roy Thomson. Fra 1988 til 1994 var Magnus Linklater redaktør i avisen. I 1995 ble avisen videresolgt til de britiske milliardærene David og Frederick Barclay for 85 millioner pund. De flyttet avisen fra dens tradisjonelle kontorer i North Bridge, Edinburgh (som nå er et luksushotell) til helt nye toppmoderne kontorene på Holyrood Road i nærheten av der hvor bygningen til Skottlands parlament senere ble oppført.
I desember 2005 solgte brødrene Barclay The Scotsman til avisens nåværende eier Johnston Press i en  handel på 160 millioner pund. Johnston Press er et skotsk selskap som nå er et av de tre største utgiverne av lokalaviser i Storbritannia og er en stor aktør på internett.


== Referanser ==


== Eksterne lenker ==
(en) Offisielt nettsted 
History of The Scotsman
Eierselskapet Johnston Press
Liste over utenlandske generalkonsulater i Norge

Liste over utenlandske generalkonsulater i Norge er en oversikt over hvilke land som har generalkonsulater i Norge og på hvilke steder de befinner seg:


== Kilder ==
1881.no
Liste over utenlandske visekonsulater i Norge

Liste over utenlandske visekonsulater i Norge.
Under følger en oversikt over hvilke land som har visekonsulater i Norge og på hvilke steder de befinner seg:


== Kilder ==
1881.no
Grønneset

Grønneset er en badeplass og et friområde på ca. 130 dekar i Skaun kommune i Trøndelag, ved innsjøen Ånøya. Området er også tilrettelagt for funksjonshemmede og rullestolbrukere.


== Eksterne lenker ==
Skaun kommune om Grønneset friluftsområde
Jimmy Davis

James Roger William «Jimmy» Davis (født 6. februar 1982 i Bromsgrove, død 9. august 2003 i Oxfordshire) er en tidligere engelsk fotballspiller som spilte for Manchester United, Royal Antwerp, Swindon Town og Watford samt på flere aldersbestemte landslag for England.
Davis ble drept i en bilulykke på M40 ved Oxfordshire tidlig i august 2003 i en alder av 21 år, og senere etterforskning viste at Davis hadde kjørt med rundt to promille over grensen for bilkjøring. Manchester United æret Davis etter FA-cup–finalen i 2004 hvor spillerne etter kampslutt byttet til drakter med hans navn og nummer (36) på ryggen.


== Referanser ==


== Eksterne lenker ==
(en) Jimmy Davis – Transfermarkt 
(en) Jimmy Davis – Soccerbase.com
Ritchie De Laet

Richard De Laet (født 28. november 1988) er en belgisk fotballspiller som spiller for Royal Antwerp FC.Han er forsvarsspiller og kan spille der i samtlige posisjoner. De Laet har tidligere spilt for blant andre Royal Antwerp, Manchester United, Stoke City og Wrexham.
De Laet debuterte som venstreback for førstelaget til Manchester United i Premier League den 24. mai 2009 i kampen mot Hull City. Få dager etter debuten ble han innkalt til landslagssamling for Belgia, og debuterte for landslaget den 29. mai i en kamp mot Chile.Den 14. mai 2012 ble det klart at De Laet og hans United-lagkamerat Matthew James ble klar for Leicester City FC, hvor de skrev under på en treårskontrakt. 1. februar 2015 ble De Laet klar for Middlesbrough FC på utlån fra Leicester City FC. 


== Referanser ==


== Eksterne lenker ==
(en) Ritchie De Laet – UEFA 
(en) Ritchie De Laet – Transfermarkt 
(en) Ritchie De Laet – national-football-teams.com 
(en) Ritchie De Laet – Soccerbase.com 
(en) Ritchie De Laet – FootballDatabase.eu 
(en) Ritchie De Laet – Soccerway 
(en) Ritchie De Laet – EU-Football.info 
(en) Ritchie De Laet – Belgias fotballforbund 
(en) Ritchie De Laet – FBref 
(es) Ritchie De Laet – as.com 
Spillerprofilen til Ritchie De Laet hos ManUtd.com
Spillerprofilen til Ritchie De Laet hos StokeCityFC.com
Daniel Niclasen

Daniel Niclasen (født 13. oktober 1840 i Sørvágur, død 21. mars 1900), kalt Ríki Dánjal («Rike Daniel»), var en færøysk kjøpmann og politiker. Han satt på Lagtinget fra 1891 til sin død i 1900, innvalgt fra Vágar. Niclasen var gift med Sigga Maria Rasmussen fra Miðvágur, som han fikk sønnene Rasmus Niclasen og Niclas Niclasen med.


== Kilder ==
Løgtingið 150 – Hátíðarrit, bind 2 (2002), s. 322. (PDF Arkivert 27. september 2006 hos Wayback Machine.)
Niclas Niclasen

Niclas Niclasen (født 5. februar 1873 i Sørvágur, død 12. oktober 1939 i Tórshavn) var en færøysk kjøpmann, fiskebåtreder og politiker (Sj.). Han var medlem av det færøyske Lagtinget fra 1928 til 1936.
Han vokste opp i Sørvágur som sønn av kjøpmann og lagtingsmann Daniel Niclasen, «rike Dánjal», og hustru Sigga Maria Rasmussen. Blant hans søsken var kjøpmann og lagtingsmann Rasmus Niclasen. Han giftet seg med Frederikke Nielsen, datter av sysselmann og lagtingsmann Zacharias Nielsen i Sandavágur. Deres datter Gerda giftet seg med skipsreder Ewald Kjølbro. De ble også oldeforeldre til direktør, lagtingsmann og visestatsminister Jørgen Niclasen.Han arvet i 1900 familiens kjøpmannsforretning i ​Norðurstova i Sørvágur. Farfaren hadde opprettet den etter at det kongelige handelsmonopolet på Færøyene ble opphevet i 1856, opprinnelig som en filial av Johan Mortensens virksomhet. De omsatte for det meste matvarer og byggevarer. Niclas Niclasen utvidet virksomheten med importforretning, postekspedisjon og fiskebåtrederi; først med fiskeskøyter, og like før sin død med slupper og trålere.Niclasen var medlem av Sørvágurs sognestyre (kommunestyre) fra 1915 til 1930, fra 1925 til 1926 som formann. Han var innvalgt på Lagtinget fra Vágar fra 1928 til 1936, som selvstyremann.Etter et par års sykdom døde han på amtshospitalet i Tórshavn i 1939.


== Referanser ==
Rasmus Niclasen

Rasmus Niclasen (født 27. januar 1870 i Sørvágur, død 21. januar 1920 i Tórshavn) var en færøysk kjøpmann og politiker (Sj.). Han var medlem av det færøyske Lagtinget fra 1914 til sin død.
Han vokste opp i Sørvágur som sønn av kjøpmann og lagtingsmann Daniel Niclasen, «rike Dánjal», og hustru Sigga Maria Rasmussen. Blant hans søsken var kjøpmann og lagtingsmann Niclas Niclasen. Selv åpnet han sin kjøpmannsforretning i Miðvágur. Han giftet seg første gang med Marianna Heinesen, andre gang med Henrikke Elisabeth Danielsen, datter av bonde og lagtingsmann Dánjal Pauli Michelsen i Miðvágur.Niclasen var innvalgt på Lagtinget fra Vágar fra 1914 til sin død. Han hadde i begynnelsen uklare partisympatier, men ble en markant selvstyremann. Politisk skal han ha vært inspirert av den økonomiske moderniseringen gjennom havne- og veiutbygging som han hadde sett på Orknøyene, hvor han drev handel som ung. Etter at Niclasen døde i 1920, ble Poul Joensen valgt til nytt medlem for resten av året. Niclasen var også formann i Miðvágurs sognestyre (kommunestyre) fra 1915 til sin død. Han døde på amtshospitalet i Tórshavn, like før han fylte 50 år, etter et par måneders sykdom.


== Referanser ==